b"\n_START_ARTICLE_\nKataban\n_START_SECTION_\nZgodovina\n_START_PARAGRAPH_\nIzvor nastanka kraljestva Kataban \xc5\xa1e vedno ni poznan. Pred koncem 8. st. pr. n. \xc5\xa1t. so ozemlje osvojili Sabejci za kralja Jita'amara Vatara I.. Po tem je bil Kataban vazalna dr\xc5\xbeava Sabskega kraljestva. Hitro je Kataban pri\xc5\xa1el pod oblast drugega sosednjega plemenskega kraljestva Ausana. Za njimi so ga ponovo zavzeli Sabejci in je ponovno postal njihova vazalna dr\xc5\xbeava. Kataban je izkoristil polo\xc5\xbeaj in zavzel sosednji Ausan ter si uspel podvre\xc4\x8di celotno obmo\xc4\x8dje ob obali Indijskega oceana._NEWLINE_\xc5\xa0e danes je odprto vpra\xc5\xa1anje v kak\xc5\xa1ni meri je lahko Kataban kontroliral pomorsko trgovino z Afriko in Indijo. V vsakem primeru je bila ju\xc5\xbena obala Jemna, tudi neposredno pred popolno neodvisnostjo Katabana, v \xc4\x8dasu Sabejskega vladarja Sumuhu'ali Janufa III., pod kontrolo Sabejcev._NEWLINE_Pred koncem 4. ali v za\xc4\x8detku 3. st. pr. n. \xc5\xa1t. se je Kataban, v \xc4\x8dasu vladavine kralja Jada'ib Jigala, verjetno v zavezni\xc5\xa1tvu s sosednjima kraljestvoma Minej (Ma'in) in Hadramaut, uspel osvoboditi Sabejske hegemonije._NEWLINE_Od tedaj so kraljestvu Kataban vladala plemena zastopana v katabanski skup\xc5\xa1\xc4\x8dini; Radman, Madaj, Almalik in Jahir in plemena, ki so neko\xc4\x8d tvorila kraljestvo Ausan; Ausan, Kahad, Dahas, Tubanav. Uspeli so zavzeti Kraljestvo Hadramaut, v \xc4\x8dasu vladavine Jada'ib Dubjan Juhan'ima (220 - 205 pr. n. \xc5\xa1t..)  ter poraziti pleme Amir. To je bil vrhunac mo\xc4\x87i kraljestva Kataban, uspeli so zavladati velikemu delu notranjosti Jemna in obalni ravnici in kar je najva\xc5\xbenej\xc5\xa1e, dosegli so kontrolo nad Potjo kadila. Od kralja Haufi'amm Juhan'im II. dalje, pet naslednjih generacij, katabanski vladarji nosijo naziv Mukarib, to je naziv, ki je pomenil nekaj ve\xc4\x8d od obi\xc4\x8dajnega kralja plemena, to je bila oznaka vladarja plemenske zveze._NEWLINE_Glavno mesto dr\xc5\xbeave je bilo Timna, ki se je nahajalo na zahodnem kraku Poti kadila. Kot druga ju\xc5\xbeno arabska kraljestva, je bil tudi Kataban pomembno odvisen od trgovine s kadilom. Kratko obdobje v \xc4\x8dasu vladanja kralja \xc5\xa0ar Jigal Juhargiba II. (od 80. pr. n. \xc5\xa1t.), je Kataban celo pove\xc4\x8dal svojo kontrolo nad Potjo kadila. To ni dolgo trajalo, saj so se ob pomo\xc4\x8di Sabejcev vsi uprli Katabancem, tudi sosednji Himjar je nepri\xc4\x8dakovano razglasil neodvisnost._NEWLINE_Zahodni Kataban in nekaj kasneje Minej (Ma'in) so padli pod oblast Sabejskega kraljestva in Himjara in s tem je bilo konec velikega kraljestva Kataban in njengove hegemonije nad starodavnim Jemnom. Mo\xc4\x8d kraljev je za\xc4\x8dela slabeti, tako je vladar \xc5\xa0ahr Jigal Juhargib III. izgubil kontrolo nad osrednjimi plemeni. Okoli leta 100 je Timna izgubila status prestolnice, ki je bila preseljena 15 km ju\xc5\xbeneje v Du-Gail._NEWLINE_Kraljestvo Kataban je kon\xc4\x8dno propadlo okoli leta 150 n. \xc5\xa1t., ko je vladar Hadramauta Jadi ab Gailan II. zavzel \xc5\xa1e zadnje dele neko\xc4\x8d mogo\xc4\x8dnega kraljestva."